**Pontverseny a 2023. évre!**

**A Hungária Schnauzer Pinscher Klub (HSPK) meghirdeti szokásos pontversenyét az alábbiak szerint:**

Részvételi feltételek:

* **2024. évre érvényes HSPK tagság**;
* maximum 10 kiállítási eredmény beküldése, amelyek közül minimum 3 eredményt magyarországi rendezésű kiállításon ért el a kutya (ezekből legalább egynek HSPK klubrendezvénynek kell lennie);
* nevezési díj:

 - első kutya 17.000 (amely 1 fő vacsora díját is magába foglalja)

 - minden további kutya 4000 forint/kutya

 - vacsora 14.000 forint/fő (a nevező személy kísérői részére);

* nevezni csak saját tulajdonú kutyát lehet;
* egy kutya csak egy korcsoportba nevezhető, így a fiatal kategóriába csak a fiatal osztályban elért eredményekkel lehet részt venni, a felnőtt kategóriában csak a növendék, nyílt, munka, champion osztályokban elért eredmények vehetőek figyelembe, a veterán kategóriában csak a veterán osztályban szerzett minősítések, címek, továbbá ugyanez a szabály érvényesül a minor puppy és puppy kategóriák esetében is;
* a bírálati körön kívül megszerzett egyéb eredményeket (pl. BOG, BIS, stb) a bírálati lapon a bíróval szignáltatni, vagy a kiállítási irodán hitelesíttetni kell. Ezek hiányában az elért eredményt hivatalos fotó csatolásával is lehet igazolni;
* elbírálni csak olyan eredményeket lehet, amelyek a pontverseny táblázatban pontösszeg megjelölésével szerepelnek;
* a nevező tag köteles a beadott igazolások egyértelmű elbírálhatóságáról, olvashatóságáról gondoskodni, amennyiben ez nem így van, az a dokumentum az elbírálás során nem vehető figyelembe;
* felnőtt kutyák esetében a nevezési minimum: 100 pont;
* azon kiállításokon, ahol egy osztálygyőztesség alkalmával több címet kap a kutya, ott csak egy osztálygyőztes címért adható pont;
* vitás kérdésekben, méltányossági kérelmekben az Elnök egy személyben dönt;
* A méltányossági kérelmek tekintetében, ahol a kérelmet benyújtó számára pozitív eredményű döntés született, a tulajdonosnak tudomásul kell vennie, hogy a kutya neve valamint a méltányossági kérelem oka nyilvánossá tehető a pontversenyben érdekelt más személyek előtt, arra irányuló kérelmükre.
* a klubvacsorán való részvétel nem feltétele a pontversenyre történő nevezésnek, de ez esetben meg kell jelölni azt a személyt aki cím elnyerése esetén a díjat átveszi, továbbá ebben az esetben is 17.000 forint az első kutya nevezési díja.

|  |
| --- |
| **Elérhető címek fajtánként** |
| Minor Puppy TOP Pinscher | Minor Puppy TOP Schnauzer |
| Puppy TOP Pinscher | Puppy TOP Schnauzer |
| Fiatal TOP Pinscher | Fiatal TOP Schnauzer |
| Felnőtt TOP Pinscher | Felnőtt TOP Schnauzer |
| Veterán TOP Pinscher | Veterán TOP Schnauzer |

**A pontverseny eredményhirdetésére a 2023. évet lezáró klubvacsorán kerül sor a**

**1117 Budapest, Hauszmann Alajos utca 6/b. szám alatt található**

**Újbuda Trófea Grill Étteremben**

**2024. február 17-én szombaton 18.00 órától**

HSPK TOP KENNEL nevezési feltétel:

Tenyészetenként, legalább két különböző párosításból származó alomból: minimum 3, maximum 5 kutyának a tenyésztő által kiválasztott legjobb kiállítási eredménye, amely legalább HPJ, vagy CAC győztes cím. Minden nevezett kutya eredményének pontja összeadódik. A pontszámítás a ponttáblázat alapján történik. Az egy kennelből származó, de különböző fajtájú kutyák pontjai nem adhatóak össze. Esetleges holtverseny kialakulása esetén a kérdéses kennelek adott évben nevezett HSPK TOP kutyáinak darabszáma dönt. A TOP KENNEL címért kizárólag a pontversenybe benevezett kutyákkal lehet versenyezni.

A nevezéshez csatolni kell:

* a bírálati lap és kártya másolatokat;
* származási lap másolatot, amelyből egyértelműen megállapítható a tulajdonos személye;
* tagdíj befizetési számla, vagy tagsági kártya másolata;
* kitöltött, összesített pontösszesítő táblázat;
* nevezési díj befizetési bizonylat, amennyiben a nevező vagy családtagja nem vesz részt a klubvacsorán.

Hiányos nevezés nem vesz részt a kiértékelésben!

Nevezési határidő:

* **2024. január 31.**

Számlaszám: CIB bank: 10700529-67395231-51100005 (a közleményben szerepeljen: Pontverseny)

Nevezni elektronikus formábanaz **arcoirishun@citromail.hu**címen, **vagy** postai úton az **Ujj Mihályné Sós Erzsébet Mária 1163 Budapest, Veres Péter út 20. szám alatti címen van lehetőség.**

Az elküldött nevezés beérkezéséről érdeklődni, nevezéssel kapcsolatban információt kérni **a +36 (20) 911-7862-es** telefonszámon lehet.

A nevezési lapot kérjük olvashatóan, nyomtatott betűkel kitölteni!